b'\n_START_ARTICLE_\nNarvesen\n_START_PARAGRAPH_\nNarvesen er en norsk k\xc3\xa6de af kiosker og convenience storer med 370 forretninger i Norge, 249 i Letland og 260 i Litauen. De s\xc3\xa6lger blandt andet kioskvarer, l\xc3\xa6sestof, bagervarer og p\xc3\xb8lser samt billetter og elektroniske tjenester. I Norge og Letland har Narvesen en dominerende markedsandel._NEWLINE_Narvesen blev etableret i 1894 af Johan Bertrand Narvesen. I nutiden ejes kioskerne af franchisetagere, der driver dem indenfor rammer sat af k\xc3\xa6dens ejer, Reitan Convenience, en del af Reitangruppen.'